b'\n_START_ARTICLE_\nGeorge Chapline\n_START_SECTION_\n\xc5\xbdivljenje in delo\n_START_PARAGRAPH_\nChapline je doktoriral leta 1967 na MIT. Do julija 1969 je bil docent na Univerzi Kalifornije v Santa Cruzu, nato se je zaposlil v Lawrenceovem nacionalnem laboratoriju (LLNL) v Livermoreu, Kalifornija._NEWLINE_Chapline je strokovnjak na podro\xc4\x8dju fizike kondenzirane snovi in raziskuje na podro\xc4\x8dju kvantne fizike, astrofizike in nevronskih mre\xc5\xbe. Skupaj  z Nobelovim nagrajencem Robertom Laughlinom je odkril vrsto tankih superprevodnikov._NEWLINE_Raziskoval je \xc4\x8drne luknje in predlagal da je njihov obstoj vpra\xc5\xa1ljiv. Telesa, za katera se trenutno verjame da so \xc4\x8drne luknje, so dejansko zvezde iz temne energije. Te zaklju\xc4\x8dke je izvedel iz nekaterih analiz kvantnomehanskih problemov v zvezi s \xc4\x8drnimi luknjami. Dogodkovna obzorja in zaprte \xc4\x8dasovne krivulje v stvarnem svetu ne morejo obstajati zaradi preprostega razloga, ker niso v skladu s kvantno mehaniko. Dogodkovno obzorje na primer ne more povsod uskladiti atomskih ur. Glavno neskladje med kvantno mehaniko in splo\xc5\xa1no teorijo relativnosti je pomanjkanje univerzalnega \xc4\x8dasa v splo\xc5\xa1ni teoriji relativnosti. \xc4\x8ceprav njegov predlog ve\xc4\x8dina fizikov po svetu ne podpira, so leta 2006 o tem mediji veliko poro\xc4\x8dali._NEWLINE_Leta 1982 je prejel nagrado Ernesta Orlanda Lawrencea za izjemne dose\xc5\xbeke k pomembnim problemom ameri\xc5\xa1ke nacionalne varnosti.'